El cinema Tívoli acomiada maig amb l’Apocalipsi d’X-Men i “Tini. El gran cambio de Violeta”
2025-07-24

La programació cinematogràfica del Centre Cultural Tívoli acomiada el mes de maig, en gran. El 27 i el 29 de maig, els espectadors que desitgen passar una estona divertida, podran fer-ho amb la comèdia juvenil argentina “Tini. El gran cambio de Violeta”, mentre que els fidels seguidors de saga fílmica dels X-MEN, tindran dues sessions per a submergir-se en “Apocalipsis”, l’última pel·lícula de la saga mutant.

Les entrades per a gaudir del millor cinema d’estrena, a Burjassot, tenen un preu únic de 4 euros i es poden adquirir, en cada jornada en què hi haja programació, des d’una hora abans a l’inici de la projecció.

Apta per a tots els públics, “Tini. El gran cambio de Violeta” es projectarà, en el Tívoli, el divendres 27 de maig, a les 19 h i el diumenge 29, a les 17 h. Violeta, el fenomen televisiu de Disney, ha donat el salt al cinema amb aquest film, de producció argentina i en forma de comèdia juvenil i musical, en la qual l’estrella adolescent, Tini, es veurà embolicada en una cruïlla, ja que una extenuant carrera musical i una vida personal complicada li han impedit escoltar realment a la seua veu interior. L’artista es qüestionarà tota la seua vida i s’embarcarà en una nova aventura per a conéixer-se a si mateixa i convertir-se en una nova artista.

“X-Men: Apocalipsis” es projectarà també en dues sessions. La primera serà en la nit del divendres 27, a les 22:30 h, mentre que la segona sessió serà el diumenge 29, a les 19:30 h. No apta per a menors de set anys, l’últim lliurament del grup més famós de mutants torna a unir els camins de Magneto (Michael Fassbender), Mística (Jennifer Lawrence) i Charles Xavier (James McAvoy), quan Apocalipsis desperte. Aquest mutant que, des dels inicis de la civilització, va ser venerat com un Déu, és el primer i més poderós mutant de l’univers dels X-Men de Marvel.